ভোটের দিন বহিরাগতদের  গুন্ডামির  প্রতিবাদে পথে নামলেন সল্টলেকের মানুষ। একচল্লিশ নম্বর ওয়ার্ডে গতকাল নিগ্রহের অভিজ্ঞতা মেলে  ধরলেন ওঁরা সবাই । প্রতিবাদে একজোট হওয়ার ডাকও দিলেন তাঁরা। আগামীকাল মিছিলে পা মেলাবার আওয়াজ উঠল জমায়েতে। নাম  না করে একচল্লিশ নম্বর ওয়ার্ডের তৃণমূল প্রর্থী অনিন্দ্য চট্টপাধায়কে বয়কটের ডাকও দেওয়া হয় প্রতিবাদ সভায়। ছেলেকেও বহিরাগতদের হাতে মার খেতে দেখেছেন তিনি। ঠেকাতে গিয়ে জুটেছে আরও মার। এখনও প্রবীণ  পিকেসেন ভাবতেই পারছেন না, এমনও হতে পারে! এ কেমন ভোট! গণতন্ত্রে জনগণের মত যাচাইয়ের উত্‍সবই তো নির্বাচন। কিন্তু  শনিবার ভোটের  নামে গুন্ডামির  বিভীষিকা এখনও ভুলতে পারছেন না সল্টলেকের প্রবীণ বাসিন্দা পি কে সেন।  প্রতিবাদে পথে নেমে কান্নায় ভেঙে পড়লেন তিনি।